 Intaa kaddib Mudane IndhoYare waxa uu inooga warbixiyay beertiisa, wuxuuna yiri waxay ku fadhidaa 200 oo Hiktar oo wada beeran, waxaana ka shaqeeya shaqaalo joogto ah oo gaaraya ilaa 60 qof, iyo shaqaalo aan joogto ahay oo maalin kasta xoogsada oo gaaraya ilaa 100 qof oo 60 ka mida ay dumar yihiin, kuwaasoo maalintii shaqeeya ilaa 4 saac, waxayna inta badan ka shaqeeyaan howlo fudufud sida soo guridda dalagyada beerta sida cambaha, liinta, mooska iwm. 